ཆེན་པོ་ཟེར་དུས་ཆེ་ཆུང་གཉིས་གཤིབ་ནས་གང་ཞིག་ཆེ་བ་དེ་ངོས་འཛིན་པ་ཞིག་མིན་པར་སྤྱིར་བཏང་ནས་ཆེ་བའི་རིགས་ལ་གོ་དགོས་པ་འདུགདཔེར་ན།ས་ཆ་ཞིག་ལ་ཤིང་སྡོང་ཆེན་པོ་གཅིག་བུ་ཞིག་ཡོད་ཚེ་དེ་ལ་ཤིང་སྡོང་ཆེན་པོ་ཞེས་ལབ་ཆོག་པ་ཡིན།དེ་ནི་སྤྱིར་ཆེན་པོའི་རིགས་སུ་བཏོགས་པའི་རྒྱུ་མཚན་གྱིས་ཡིན།འོན་ཀྱང་དེ་ལ་ཤིང་སྡོང་ཆེ་བ་ཞེས་ནི་མི་ཟེར་ཏེ།གལ་སྲིད་དེ་བཞིན་ལབ་ན་ས་ཆ་དེར་ཤིང་སྡོང་ཆེ་ཆུང་གཉིས་སམ་དུ་མ་ཡོད་པའི་གྲས་ནས་ཆེ་བ་ངོས་འཛིན་པ་ཞིག་ཆགས་འགྲོ་བ་ཡིན།དེ་བཞིན་བུ་ཆེ་བ་དེ།ཁང་པ་ཆེ་བ།ལམ་ཆེ་བ།སོགས་ནི་ཆེ་ཆུང་གཉིས་བསྡུར་ནས་ཆེ་བ་ངོས་འཛིན་པ་ཞིག་དང་།གལ་སྲིད་བུ་གཅིག་ལས་མེད་པ་ཞིག་ཡིིན་ན་བུ་ཆེ་བ་ཞེས་མི་ཟེར།དེ་མཚུངས་ཆེ་ཤོས་ཞེས་པའང་ན་ཡིག་མེད་པ་དེ་འབྲི་དགོས།